EMIDUMU gya kazambi egimaze ebbanga nga tegikolwako gitabudde abatuuze b'omu kawempe olw'ekivundu ekibamazeeko emirembe.
Mu bitundu bye Kawempe ebyenjawulo buli w'oyita osangawo omudumu gwa kazambi ogukulukutira mu mayumba g'abantu, mu myala ne mu ngudo ng'abatuuze bagamba okuva mu November w'omwaka oguwedde kazambi y'abamalako emirembe nga bazze balajanira b'ekikwatako ne batayambiddwa.
Abantu abasinga okkosebwa mulimu Mpererwe, Bwaise , Kawempe ku taano, Mulago , Makerere Kavule , Kyebando n'ebitundu ebirala ng'emidumu egisinga tegiriiko bisaanikira abatuuze bye bagamba nti abakozi abavunanyibibwa ku kazambi baabiggyako ne babitwala ne batabikomyawo.
Jackie Namukwaya omutuuze we Mulago agambye nti abalina bizinensi okumpi n'emidumu gy'akazambi tebakyakola naddala abatunda eby'okulya ng'ekisinga okwewunyisa aba National Water and sewage baabategeezza naye okuva omwaka oguwedde n'okutuusa kati tebabikolangako.